stanford-oval/wikipedia huggingface dataset:
เกวลิน คอตแลนด์
ผลงานการแสดง > มิวสิกวิดีโอ

เพลง เกินสัญญา ของ เจสัน ยัง
เพลง เพราะอะไร ของ ป้าง นครินทร์ กิ่งศักดิ์
เพลง น้ำตาแสงใต้ ของ ก็อท จักรพันธ์ ครบุรีธีรโชติ
ผลงานเพลง > สตูดิโออัลบั้ม

ตัวหนังสือ ตัวหนา คือเพลงที่มีชื่อเสียงของ เกวลิน คอตแลนด์
| วางแผง | ชื่ออัลบั้ม | รายชื่อเพลงในอัลบั้ม |
| --- | --- | --- |
| พ.ศ. 2546 | ความลับ..เกวลิน (Kevlin's Secret) |  เพลย์บอย (PLAYBOY)  ไม่ใช่ของตาย  โยนทิ้ง  คนไม่ไกล  I'll love You Till I Die  รักเธอไม่มีวันหยุด  ไม่มีสิทธิ์ฝัน  ช้า ช้า  สมน้ำหน้า  คิดถึง |
| พ.ศ. 2547 | สะ - กด - ที - ละ - คำ |  สละโสด  ใจบางบาง  ฝนในใจ  รักเธอทุกเทศกาล  แค่เพียงบอกลา  สะกดทีละคำ  ไม่เกี่ยวกับใคร  หัวใจไม่แพ้  ประวัติศาสตร์รัก  วันนี้ไม่มีเธอ |
| พ.ศ. 2550 | รักเธอหมดใจ |  รักเธอหมดใจ  เรื่องโง่ ๆ  ใจหมดรัก  ทะเลน้ำตา  อภินันทนาการ  รักเธอไม่มีวันหยุด  ไม่มีสิทธิ์ฝัน  ถามใจ  พ่อข้า  กอดฉัน   จะให้ฉันทำอย่างไร  เธอจะเลือกใคร  เพราะเหงา  คนไม่ไกล  คิดถึง  I'll LOVE YOU TILL I DIE  เพลย์บอย (PLAYBOY) |
ผลงานเพลง > อัลบั้มพิเศษ

อัลบั้ม รักเธอไม่มีวันหยุด (รวมเพลงฮิตของ อ้อน เกวลิน จากอัลบั้มหลาย ๆ ชุด)
ผลงานเพลง > เพลงประกอบละคร

เพลง บ้านสอยดาว (เพลงประกอบละครเรื่อง บ้านสอยดาว)
เพลง ระวังนะเธอ (เพลงประกอบละครเรื่อง เงิน เงิน เงิน) ร้องเพลงร่วมกับ ฌัชฌา รุจินานนท์, ลินดา ครอส
เพลง คืนที่ไร้ดาว (เพลงประกอบละครเรื่อง ดุจฟ้าไร้ดาว)
เพลง รักอุ่นใจ (เพลงประกอบละครเรื่อง แม่มดเจ้าเสน่ห์)
เพลง ใจบาง ๆ (เพลงประกอบละครเรื่อง ลิขิตหัวใจ)
ผลงานเพลง > หนังวีซีดี

อวิชชา
ผลงานเพลง > รางวัล

คอฟฟี่เมต สเตจ-ชาเลนท์ ปี 2537
แหล่งข้อมูลอื่น

เกวลิน คอตแลนด์ ที่อินสตาแกรม
พระพิรุณ

| --- | --- |
พระวรุณ ในคติอินเดีย ทรงบ่วงวรุณบาศ ทรงมกรเป็นพาหนะ มีเหล่าชลเทพเป็นบริวาร
ตำแหน่ง: เทพแห่งน้ำและฝน ผู้รักษาความยุติธรรมและกฎเกณฑ์ของสวรรค์และโลก
จำพวก: โลกบาล เทพคณะปัญจภูตะ เทพคณะอาทิตย์ และเทพคณะวสุ
วิมาน: เมืองวสุธา บนยอดเขาปุษปคีรี ในวรุณโลก
อาวุธ: บ่วงวรุณบาศ,ร่มอาโภค,ศรวรุณาสตร์,พระขรรค์,ตรีศูล,คทา,สังข์,ดอกบัว,ขวาน,หม้อน้ำ,ไม้เท้า,หีบแก้วมณี,หอก ฯลฯ
สัตว์พาหนะ: มกร,จระเข้,เหรา,นาค,ปลา,ช้าง,ม้า,ราชรถสีทองเทียมหงส์ ๗ ตัว
บิดา: พระกัศยปเทพบิดร
มารดา: พระแม่อทิติ
คู่ครอง: พระนางวารุณี
บุตร: เมขลา(ในศาสนาพุทธ), ฤๅษีอคัสตยะ, ฤๅษีวาลมีกิ, พระทักษะสวรรณีมนู, สุเษณ (วานรในรามายณะ),ไวยบุตร (วานรสิบแปดมงกุฎในรามเกียรติ์),ท้าวศรุตายุธ ฯลฯ
ดาวพระเคราะห์: ดาวเนปจูน
ด ค ก
ตามคติของศาสนาฮินดู พระพิรุณ หรือ พระวิรุณ หรือ พระวรุณ (สันสกฤต: वरुण) เป็นเทพแห่งน้ำและฝน เป็นโลกบาลประจำทิศประจิม (ทิศตะวันตก)  มีพระวรกายสีน้ำเงิน บ้างก็ว่าสีขาวผ่อง ถือบ่วงวรุณบาศและร่มอาโภค ทรงจระเข้เป็นพาหนะ (หรือนาค หรือมกร)
ตำนาน

สมัยฤคเวท พระวรุณเป็นเทพผู้เป็นใหญ่คู่กับพระอาทิตย์ หรือ พระมิตระ พระอาทิตย์มีหน้าที่ปกครองกลางวัน พระวรุณมีหน้าที่ปกครองกลางคืน เรียกว่า "เจ้าฟ้าอันอยู่ทั่วไป" มีความศักดิ์สิทธิ์และเป็นที่เคารพยำเกรง เป็นผู้บำรุงเทวโลกและมนุษยโลกด้วยน้ำ พระวรุณมีเทวทูตที่คอยจดบัญชีกรรมส่งให้พระยม พระองค์ทรงเป็นผู้รักความสัตย์และเกลียดความเท็จ มีตำนานเล่าว่า ครั้งหนึ่ง พระเจ้าหริศจันทร์ทำพิธีขอบุตรจากพระวรุณ และสัญญาว่าเมื่อบุตรโตขึ้น จะนำมาบูชายัญแด่พระวรุณ พระเจ้าหริศจันทร์ก็ทรงมีบุตรนามว่า พระโรหิตกุมาร กาลเวลาล่วงเลยไป พระเจ้าหริศจันทร์ก็มิได้ทำการบูชายัญแด่พระวรุณด้วยบุตร พระวรุณจึงบันดาลให้พระเจ้าหริศจันทร์ ประชวรเป็นโรคท้องมาน เป็นโรคที่มีน้ำในท้องมากเกินไป จึงเป็นต้นแบบประเพณีการถือน้ำพระพิพัฒน์สัตยาของไทย พระวรุณทรงเป็นเจ้าแห่งน้ำ ภายหลังได้ฉายาว่า "สินธุปติ" แปลว่า "เจ้าน้ำทั่วไป" ในรามเกียรติ์ พระวรุณ ทำหน้าที่เป็นกองเกียกกายในสงครามรบกับอินทรชิต ในรามายณะ พระวรุณทรงบอกวิธีข้ามไปกรุงลงกาแก่พระราม
ในพระไตรปิฎกภาษาบาลี ธชัคคสูตรระบุว่า พระวรุณเป็นเทวราชองค์หนึ่ง มีศักดิ์รองจากพระประชาบดี
ลักษณะของพระวรุณ ในคติไทย เป็นเทพบุรุษมีกายสีน้ำเงิน มี ๒ กร ทรงพระขรรค์เป็นอาวุธ สวมมงกุฎยอดเดินหน สวมอาภรณ์สีทอง ทรงเครื่องประดับด้วยทองคำ ไข่มุกและแก้วเพทาย ทรงนาคเป็นพาหนะ ในคติฮินดู เป็นเทพบุรุษมีกายสีน้ำเงิน บ้างก็ว่าสีขาว รูปร่างเล็ก แต่กำยำล่ำสัน มี ๔ กร ทรงบ่วงวรุณบาศ ร่มอาโภค หม้อน้ำ ดอกบัว สังข์ ฯลฯ สวมมงกุฎทองคำ มีรัศมีทอง สวมอาภรณ์สีทอง ทรงเครื่องประดับด้วยทองคำ ไข่มุกและแก้วเพทาย ทรงจระเข้ หรือ มกร เป็นพาหนะ พระวรุณ ยังมีนามอื่นๆอีก อาทิ เช่น พระสินธุปติ,พระชลปติ,พระชลพิมพา,พระนีลปุรุษ,พระปาศปาณี,พระอัมพุราช,พระยาทปติ ฯลฯ
พระวรุณเมื่อเทียบกับความเชื่อทางตะวันตกแล้ว เทียบได้กับโพไซดอนตามเทพปกรณัมกรีก และเนปจูนตามเทพปกรณัมโรมัน
ในหนังสือพระนลคำหลวง พระราชนิพนธ์ในพระบาทสมเด็จพระมงกุฏเกล้าเจ้าอยู่หัวระบุว่า พิรุณเป็นนามของเทพคณะอาทิตย์ เป็นบุตรองค์โตของพระแม่อทิติ เป็นเทพแห่งความเป็นธรรม พระพิรุณย่อมรู้ว่าผู้ใดทำอะไร ย่อมรู้ว่าผู้ใดกะพริบตากี่ครั้ง ใครทำบาป เมื่อมีผู้ทำบาปพระพิรุณจักใช้บ่วงคล้องผู้นั้นไปหาพระยมเพื่อนำไปลงทัณฑ์ ในมหาภารตะ พระพิรุณเป็นบุตรพระฤๅษีกรรทมพรหมบุตร พระพิรุณในความเชื่อของคนไทยว่าเป็นผู้ให้ฝน ให้น้ำ ถือพระขรรค์ ทรงนาค หรือมกร เป็นพาหนะ จึงเป็นสัญลักษณ์ของหน่วยงานราชการที่เกี่ยวกับการเกษตร อาทิ กระทรวงเกษตรและสหกรณ์ และมหาวิทยาลัยเกษตรศาสตร์
เทือกเขาเทารัส

| เทือกเขาเทารัส |
| --- | --- |
Toros Dağları (ตุรกี)

เทือกเขาเทารัส (อังกฤษ: Taurus Mountains, ตุรกี: Toros Dağları หรือ Toroslar, Greek: Ταύρος) เป็นเทือกเขาในภาคใต้ของประเทศตุรกี ซึ่งแบ่งเขตชายฝั่งทะเลเมดิเตอร์เรเนียนออกจากที่ราบสูงอานาโตเลีย ตอนกลาง เทือกเขานี้วิ่งไปตามเส้นโค้งจากทะเลสาบอีกีร์ดีร์ (Eğirdir) ทางทิศตะวันตกไปจนถึงตอนบนของแม่น้ำยูเฟรทีสและแม่น้ำไทกริสทางทิศตะวันออก เทือกเขานี้เป็นส่วนหนึ่งของระบบเทือกเขาอัลไพด์ (Alpide belt) ในยูเรเซีย
การปฏิวัติเดือนกรกฎาคม

| --- | --- |
ส่วนหนึ่งของthe Bourbon Restoration and the Revolutions of 1830
วันที่: 26–29 กรกฎาคม ค.ศ. 1830
ที่ตั้ง: ฝรั่งเศส
ชื่ออื่น: การปฏิวัติเดือนกรกฎาคม
ผู้เข้าร่วม: ชาวฝรั่งเศส
ผล:   การสละราชสมบัติของพระเจ้าชาร์ลที่ 10  การขึ้นครองราชสมบัติของพระเจ้าหลุยส์-ฟีลิปที่ 1 และก่อตั้งระบอบราชาธิปไตยภายใต้รัฐธรรมนูญในราชาธิปไตยเดือนกรกฎาคม 
การปฏิวัติฝรั่งเศส ค.ศ. 1830, การปฏิวัติฝรั่งเศสครั้งที่สอง, การปฏิวัติเดือนกรกฎาคม (ฝรั่งเศส: révolution de Juillet) หรือ สามวันอันรุ่งโรจน์ (ฝรั่งเศส: Trois Glorieuses) เป็นการปฏิวัติฝรั่งเศสครั้งที่สองหลังจากครั้งแรกใน ค.ศ. 1789 โดยส่งผลให้มีการล้มล้างการปกครองของพระเจ้าชาร์ลที่ 10 ซึ่งเป็นพระมหากษัตริย์จากราชวงศ์บูร์บง และการขึ้นเสวยราชสมบัติของพระเจ้าหลุยส์-ฟีลิปที่ 1 จากราชวงศ์ออร์เลอ็องซึ่งถูกล้มล้างหลังจากครองราชย์ได้ 18 ปี ใน ค.ศ. 1848 โดยถือเป็นการเปลี่ยนผ่านจากระบอบราชาธิปไตยภายใต้รัฐธรรมนูญของราชวงศ์บูร์บงฟื้นฟูไปสู่ราชาธิปไตยเดือนกรกฎาคม โดยเป็นการเปลี่ยนผ่านพระราชอำนาจจากราชวงศ์บูร์บงไปสู่สาขารอง กล่าวคือ ราชวงศ์ออร์เลอ็อง และการแทนที่หลักการสืบราชบัลลังก์ตามสิทธิ์ด้วยหลักการอำนาจอธิปไตยของปวงชน กลุ่มผู้สนับสนุนราชวงศ์บูร์บงมีชื่อเรียกว่า เลฌีตีมิสต์ และผู้สนับสนุนราชวงศ์ออร์เลอ็องมีชื่อเรียกว่า ออร์เลอานิสต์
บรรณานุกรม

Collins, Irene, ed. Government and society in France, 1814–1848 (1971) pp. 88–176. Primary sources translated into English.
Olchar E. Lindsann, ed. Liberté, Vol. II: 1827-1847 (2012) pp 105–36; ten original documents in English translation regarding July Revolution  online free
กฎบัตรอาเซียน

| --- | --- |
สมาชิกอาเซียน
วันลงนาม: 20 พฤศจิกายน ค.ศ. 2007 (2007-11-20)
ที่ลงนาม: ประเทศสิงคโปร์
วันมีผล: ธันวาคม พ.ศ. 2551
เงื่อนไข: ทุกรัฐสมาชิกให้สัตยาบัน
ผู้ลงนาม: 10 รัฐสมาชิก
ภาคี: 10 รัฐสมาชิก (บรูไน, กัมพูชา, อินโดนีเซีย, ลาว, มาเลเซีย, พม่า, ฟิลิปปินส์, สิงคโปร์, ไทย และเวียดนาม)
ผู้เก็บรักษา: เลขาธิการสมาคมประชาชาติแห่งเอเชียตะวันออกเฉียงใต้
ภาษา: อังกฤษ
ข้อความทั้งหมด
 th:กฎบัตรสมาคมประชาชาติเอเชียตะวันออกเฉียงใต้ ที่ วิกิซอร์ซ
กฎบัตรอาเซียน (อังกฤษ: ASEAN Charter) คือร่างสนธิสัญญาที่ทำร่วมกันระหว่างประเทศสมาชิกในสมาคมประชาชาติแห่งเอเชียตะวันออกเฉียงใต้ เพื่อใช้เป็นสัญญาและข้อตกลงระหว่างรัฐสมาชิกในการวางกรอบทางกฎหมายและโครงสร้างองค์กรของสมาคม และเพิ่มประสิทธิภาพของอาเซียนในการดำเนินการตามวัตถุประสงค์และเป้าหมายโดยเฉพาะการขับเคลื่อนการรวมตัวเป็นประชาคมอาเซียน กฎบัตรอาเซียนเริ่มใช้งานในการประชุมสุดยอดอาเซียนครั้งที่ 13 ในเดือนพฤศจิกายน พ.ศ. 2550
ประวัติ

อาเซียนก่อตั้งขึ้นโดยตราสารที่เรียกว่า ปฏิญญาอาเซียน หรือที่รู้จักในชื่อ ปฏิญญากรุงเทพ (Bangkok Declaration) โดยหากพิจารณาจากเนื้อหาของตราสารและสถานการณ์ทางการเมืองระหว่างประเทศในช่วง พ.ศ. 2510 พิจารณาได้ว่าอาเซียนจำต้องอาศัยรูปแบบความร่วมมือเชิงมิตรภาพในภูมิภาคและเลี่ยงการกำหนดสิทธิหน้าที่ในทางกฎหมายระหว่างประเทศ ตลอดเวลาที่ผ่านมา ผู้นำในภูมิภาคได้อาศัยอาเซียนเป็นเวทีดำเนินความร่วมมือบนพื้นฐานของความยินยอมและความสมัครใจของสมาชิกเป็นหลัก การดำเนินการอยู่บนพื้นฐานของการปรึกษาหารือหรือการอาศัยฉันทามติ โดยเลี่ยงการอ้างสิทธิหน้าที่และการแทรกแซงทางการเมืองระหว่างสมาชิก (non intervention) ซึ่งแนวปฏิบัตินี้ที่เรียกว่า “The ASEAN Way” ได้ช่วยให้ความร่วมมือดำเนินมาได้โดยปราศจากความขัดแย้งรุนแรงแม้ว่าสมาชิกแต่ละประเทศจะมีระบบกฎหมายและนโยบายทางการเมืองที่แตกต่างกัน ดังนั้น เมื่ออาเซียนมิได้มุ่งที่จะนำกฎหมายระหว่างประเทศมาเป็นฐานในการดำเนินการ จึงมิได้มีการจัดทำสนธิสัญญาหรือกฎบัตรอาเซียนมาตั้งแต่ต้น
ความสำคัญต่ออาเซียน

แม้อาเซียนจะมิได้มีสนธิสัญญาหรือกฎบัตรมาตั้งแต่ต้น แต่เมื่อเวลาผ่านไปอาเซียนก็ได้พัฒนาความร่วมมือโดยอาศัยฐานในทางกฎหมายระหว่างประเทศมากขึ้น เช่น การที่สมาชิกอาเซียนได้จัดทำสนธิสัญญาไมตรีและความร่วมมือในภูมิภาคเอเชียตะวันออกเฉียงใต้ (Treaty of Amity and Cooperation in Southeast Asia 1976 หรือ TAC) ซึ่งก็เป็นการนำหลักกฎหมายระหว่างประเทศที่มีอยู่เดิมแล้วมาเน้นย้ำระหว่างรัฐในภูมิภาค เช่น หลักการเคารพอำนาจอธิปไตยของรัฐ หลักการไม่แทรกแซงกิจการอันเป็นการภายในของแต่ละรัฐ ซึ่งปรากฏอยู่ในกฎบัตรสหประชาชาติอยู่แล้ว เป็นต้น และอาเซียนก็ได้อาศัยหลักในสนธิสัญญาดังกล่าวมาเป็นหลักการที่อาเซียนยึดถือ และเป็นข้อแม้ในการต่อรองกับรัฐที่ไม่ใช่สมาชิกให้ลงนามเป็นภาคีก่อนจะได้รับให้เข้าร่วมประชุมกับอาเซียนนั่นเอง ข้อพิจารณาสำคัญคือสนธิสัญญาดังกล่าวมิได้เกี่ยวข้องหรือทำขึ้นกับอาเซียนโดยตรง และอาเซียนก็มิได้มีความสามารถในการทำสนธิสัญญาโดยตนเอง เพียงแต่รัฐที่อยู่ในบริเวณเอเชียอาคเนย์ได้เข้าเป็นภาคีสนธิสัญญาดังกล่าวเพื่อประโยชน์ร่วมกันในภูมิภาคและอาศัยอาเซียนเป็นเครื่องมือในการดำเนินความร่วมมือ และพันธกรณีหรือหน้าที่ตามสนธิสัญญานั้นย่อมส่งผลกระทบต่อการดำเนินความร่วมมือภายใต้กรอบอาเซียนโดยปริยาย นอกจากนี้อาเซียนยังได้เป็นเวทีที่ทำให้เกิดสนธิสัญญาในเรื่องอื่น ๆ เช่น การทำให้ภูมิภาคปลอดจากอาวุธนิวเคลียร์ หรือล่าสุดในด้านการต่อต้านการก่อการร้าย ตลอดจนความตกลงเรื่องเศรษฐกิจและความร่วมมือเฉพาะด้าน เช่น ด้านการส่งเสริมสวัสดิการสังคม การศึกษา การป้องกันและปราบปรามอาชญากรรมข้ามชาติ สิ่งแวดล้อม การจัดการภัยพิบัติ ฯลฯ ซึ่งล้วนอาศัยอาเซียนเป็นกลไกสำคัญทั้งสิ้น ดังนั้น แม้ในทางรูปแบบแล้วจะไม่ถือว่าอาเซียนได้ตั้งอยู่บนฐานกฎหมายระหว่างประเทศ แต่ในทางเนื้อหากฎหมายระหว่างประเทศและความตกลงเหล่านี้ก็จะได้มีอิทธิพลต่อการดำเนินการของอาเซียนในช่วงเวลาที่ผ่านมา
ความเป็นมาและกระบวนการจัดทำ

เมื่อเดือนธันวาคม 2540 ในการประชุม ณ กัวลาลัมเปอร์ บรรดาผู้นำประเทศสมาชิกอาเซียนได้ร่วมประกาศ “วิสัยทัศน์อาเซียน 2020” (ASEAN Vision 2020) โดยกำหนดเป้าหมายว่าภายในปี ค.ศ. 2020 (พ.ศ. 2563) อาเซียนจะมีรูปแบบความร่วมมือที่พัฒนาใกล้ชิดมากขึ้นยิ่งกว่าเดิม ต่อมาในการประชุมผู้นำอาเซียน (ASEAN Summit) ครั้งที่ 9 ในเดือนตุลาคม 2546 ที่บาหลี ผู้นำอาเซียนได้ลงนามในปฏิญญาว่าด้วยความร่วมมืออาเซียน (Declaration of ASEAN Concord II หรือ Bali Concord II) เพื่อให้เกิดประชาคมอาเซียน (ASEAN Community) ภายในปี พ.ศ. 2563 (ค.ศ. 2020) โดยจะประกอบด้วย 3 เสาหลัก (pillars) ได้แก่ ประชาคมความมั่นคงอาเซียน (ASEAN Security Community–ASC) ประชาคมเศรษฐกิจอาเซียน (ASEAN Economic Community-AEC) และประชาคมสังคม-วัฒนธรรมอาเซียน (ASEAN Socio-Cultural Community-ASCC)
ต่อมาในเดือนพฤศจิกายน 2547 ได้มีการประชุมผู้นำอาเซียน ครั้งที่ 10 ณ กรุงเวียงจันทน์ และบรรดาผู้นำอาเซียนได้ประกาศแผนปฏิบัติการเวียงจันทน์ (Vientiane Action Programme) ซึ่งได้สนับสนุนการจัดทำกฎบัตรอาเซียนเพื่อรองรับการจัดตั้งประชาคมอาเซียนภายในปี พ.ศ. 2563 และในเดือนธันวาคม 2548 ได้มีการประชุมผู้นำอาเซียน ครั้งที่ 11 ณ กรุงบาหลี โดยบรรดาผู้นำได้ร่วมกันประกาศ หลักการสำคัญในการจัดทำกฎบัตรอาเซียนและได้มอบหมายให้ “คณะผู้ทรงคุณวุฒิ” (Eminent Persons Group) ซึ่งประกอบไปด้วยผู้ทรงคุณวุฒิในด้านการต่างประเทศจากแต่ละประเทศสมาชิก เป็นผู้จัดทำข้อเสนอแนะเบื้องต้นและลักษณะทั่วไปของกฎบัตรอาเซียน ซึ่งคณะผู้ทรงคุณวุฒิก็ได้ประชุมหารือร่วมกับภาคส่วนต่าง ๆ จนสามารถสรุปข้อเสนอแนะเบื้องต้นในการจัดทำกฎบัตรในรูปแบบ “รายงานของคณะผู้ทรงคุณวุฒิเรื่องกฎบัตรอาเซียน” ในเดือนธันวาคม 2549
ล่าสุดเมื่อเดือนมกราคม 2550 ในการประชุมผู้นำอาเซียน ครั้งที่ 12 ณ กรุงเซบู บรรดาผู้นำได้ร่วมกันประกาศ รับรองรายงานของคณะผู้ทรงคุณวุฒิเกี่ยวกับกฎบัตรอาเซียนและได้มอบหมายให้ “คณะทำงานระดับสูง” หรือ High Level Task Force ซึ่งประกอบไปด้วยเจ้าหน้าที่ระดับสูงที่มีความเชี่ยวชาญจากแต่ละประเทศสมาชิกเป็นผู้รับผิดชอบจัดทำร่างกฎบัตรอาเซียนและเอกสารสำคัญที่เกี่ยวข้อง ทั้งนี้ โดยให้อาศัยหลักการสำคัญที่บรรดาผู้นำได้ร่วมกันประกาศไว้ ณ กรุงบาหลี และกรุงเซบู รวมถึงให้พิจารณาจากข้อเสนอแนะจากรายงานของคณะผู้ทรงคุณวุฒิให้แล้วเสร็จ เพื่อสามารถนำร่างกฎบัตรไปพิจารณาในการประชุมผู้นำอาเซียน ครั้งที่ 13 ณ ประเทศสิงคโปร์ในเดือนพฤศจิกายน 2550 ต่อไป จากนั้นก็จะได้มีการตรวจสอบ รับฟังความคิดเห็น ก่อนผู้นำจะลงนาม
ความเป็นมาและกระบวนการจัดทำ > การประกาศใช้

วันที่ 15 ธันวาคม พ.ศ. 2551 ที่ประชุมรัฐมนตรีต่างประเทศของสมาคมประชาชาติแห่งเอเชียตะวันออกเฉียงใต้ จัดขึ้นที่สำนักงานเลขาธิการอาเซียน ในจาการ์ตาประเทศอินโดนีเซีย ได้ประกาศใช้ กฎบัตรอาเซียนอย่างเป็นทางการ ส่งผลให้การดำเนินงานของอาเซียน เป็นไปภายใต้กฎหมายเดียวกันและปูทางไปสู่การสร้างตลาดเดียวในภูมิภาคภายใน 7 ปี
ตารางต่อไปนี้แสดงการลงนามรับข้อตกลงของแต่ละชาติสมาชิก
| รัฐสมาชิก | รัฐบาลให้สัตยาบัน | รับสัตยาบันสาร ล่วงหน้า | ลงนามโดย |
| --- | --- | --- | --- |
|  สิงคโปร์ | 18 ธันวาคม 2550 | 7 มกราคม 2551 | นายกรัฐมนตรี |
|  บรูไน | 31 มกราคม 2551 | 15 กุมภาพันธ์ 2551 | สุลต่าน |
|  ลาว | 14 กุมภาพันธ์ 2551 | 20 กุมภาพันธ์ 2551 | ประธานาธิบดี |
|  มาเลเซีย | 14 กุมภาพันธ์ 2551 | 20 กุมภาพันธ์ 2551 | รัฐมนตรีต่างประเทศ |
|  เวียดนาม | 14 มีนาคม 2551 | 19 มีนาคม 2551 | รัฐมนตรีว่าการกระทรวงการต่างประเทศ |
|  กัมพูชา | 25 กุมภาพันธ์ 2551 | 18 เมษายน 2551 | รัฐสภา |
|  พม่า | 21 กรกฎาคม 2551 | 21 กรกฎาคม 2551 | รัฐมนตรีต่างประเทศ |
|  ฟิลิปปินส์ | 7 ตุลาคม 2551 | 12 พฤศจิกายน 2551 | วุฒิสมาชิก |
|  อินโดนีเซีย | 21 ตุลาคม 2551 | 13 พฤศจิกายน 2551 | สภาที่ปรึกษาประชาชนแห่งสาธารณรัฐอินโดนีเซีย |
|  ไทย | 16 กันยายน 2551 | 14 พฤศจิกายน 2551 | รัฐสภา |
แหล่งข้อมูลอื่น

ASEAN Charter
Framing the ASEAN charter: an ISEAS perspective
กฎบัตรอาเซียนภาษาไทยและข้อมูลอื่น ๆ[ลิงก์เสีย] จากเว็บไซต์กระทรวงการต่างประเทศ
กฎบัตรสมาคมแห่งประชาชาติเอเชียตะวันออกเฉียงใต้ เก็บถาวร 2012-07-22 ที่ เวย์แบ็กแมชชีน
ช้างอารีนา

| --- | --- |
บุรีรัมย์ สเตเดียม

th
ชื่อเดิม: ไอ-โมบาย สเตเดียม
ที่ตั้ง: ตำบลอิสาณ อำเภอเมืองบุรีรัมย์ จังหวัดบุรีรัมย์  ประเทศไทย
พิกัด: 14°58′00″N 103°05′46″E﻿ / ﻿14.96667°N 103.09611°E﻿ / 14.96667; 103.09611
ขนส่งมวลชน:    สายตะวันออกเฉียงเหนือ: สถานีบุรีรัมย์
เจ้าของ: สโมสรฟุตบอลบุรีรัมย์ ยูไนเต็ด
ผู้ดำเนินการ: สโมสรฟุตบอลบุรีรัมย์ ยูไนเต็ด
ความจุ: 24,000 ที่นั่ง (พ.ศ. 2554 - 2556)   32,600 ที่นั่ง (พ.ศ. 2557 - ปัจจุบัน) 
การก่อสร้าง
เปิดใช้สนาม: 11 มิถุนายน พ.ศ. 2554
ต่อเติม: พ.ศ. 2557
การใช้งาน
สโมสรฟุตบอลบุรีรัมย์ ยูไนเต็ด (พ.ศ. 2554–ปัจจุบัน) เอเชียนคัพ 2019 รอบคัดเลือก – รอบที่ 3 ฟุตบอลเอเชียเยาวชนอายุไม่เกิน 23 ปี 2020 ฟุตบอลชิงถ้วยพระราชทานคิงส์คัพ 2562 เอเชียนคัพ 2023 รอบคัดเลือก – รอบที่ 3
ช้างอารีนา (อังกฤษ: Chang Arena, ชื่อเดิม: ไอ-โมบาย สเตเดียม) มีชื่ออย่างไม่เป็นทางการว่า ธันเดอร์คาสเซิลสเตเดียม (อังกฤษ: Thunder Castle Stadium) หรือ บุรีรัมย์ สเตเดียม (อังกฤษ: Buriram Stadium) เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลบุรีรัมย์ ยูไนเต็ด ตั้งอยู่ที่ตำบลอิสาณ อำเภอเมืองบุรีรัมย์ จังหวัดบุรีรัมย์ สนามแห่งนี้มีความจุ 24,000 ที่นั่ง (ในปี พ.ศ. 2557 ได้ต่อเติมเป็น 32,600 ที่นั่ง) โครงสร้างประกอบด้วยเหล็กและไฟเบอร์ ซึ่งสร้างด้วยงบประมาณกว่า 500 ล้านบาท โดยเป็นเงินสนับสนุนภายใต้สัญญาการกำหนดชื่อจากไอ-โมบาย และบางส่วนของนายเนวิน ชิดชอบ จัดเป็นสนามฟุตบอลที่ได้มาตรฐานแห่งแรกและแห่งเดียวในประเทศไทยที่ไม่มีลู่วิ่งคั่นสนามและผ่านมาตรฐานระดับโลกจากสหพันธ์ฟุตบอลระหว่างประเทศ, มาตรฐานสนามกีฬาระดับเอจากสมาพันธ์ฟุตบอลเอเชีย และสหพันธ์ฟุตบอลอาเซียน และยังได้รับการบันทึกลงในบันทึกสถิติโลกกินเนสส์ว่าเป็นสนามฟุตบอลในระดับฟีฟ่าที่ใช้เวลาก่อสร้างน้อยที่สุดในโลกคือ 256 วัน
สนามนี้มีทั้งหมด 4 ชั้น โดยชั้นที่ 1 เป็นสำนักงานห้องแถลงข่าว ห้องสื่อมวลชน ร้านขายสินค้าที่ระลึก ห้องนักกีฬาทีมเหย้า-เยือน ห้องพักผู้ตัดสิน ห้องปฐมพยาบาล และห้องประชุม ชั้นที่ 2 จะเป็นห้องจัดเลี้ยงใหญ่จำนวน 400 ที่นั่ง ชั้นที่ 3 เป็นห้องวีไอพี 6 ห้อง และห้องจัดเลี้ยง 1 ห้อง และชั้นที่ 4 มีห้องวีไอพีจำนวน 15 ห้อง สนามแห่งนี้ยังมีการติดตั้งไฟส่องสว่างตามมาตรฐาน
ของฟิลิปส์โดยมีค่าความสว่างของไฟอยู่ที่ 2,000 ลักซ์ ในส่วนอัฒจันทร์ฝั่งกองเชียร์นั้นมีเก้าอี้ที่นั่งเชียร์เป็นสีน้ำเงินเกือบหมด แต่จะใช้เก้าอี้สีขาวตรงที่มีคำว่า ธันเดอร์คาสเซิล และ บุรีรัมย์ มีหัวหน้ากองเชียร์คือ นางกรุณา ชิดชอบ เป็นแกนนำหลักในการเชียร์
ช้างอารีนา เคยใช้เป็นสถานที่จัดคอนเสิร์ตและกิจกรรมรื่นเริงครั้งใหญ่ในเทศกาลสงกรานต์ในปี พ.ศ. 2555 โดยการจัดของนายเนวิน ชิดชอบ ประธานสโมสร โดยมีศิลปินนักร้องมากมาย อาทิ โซระ อาโออิ, เอ็นเอส ยุน จี, ปีเตอร์ คอร์ป ไดเรนดัล, นูโว, ไมโคร, ปกรณ์ ลัม, บอดี้สแลม, คาราบาว, ลาบานูน, บิ๊กแอส, โลโซ เป็นต้น
ปลายปี พ.ศ. 2560 เมื่อกลุ่มสามารถคอร์ปอเรชั่น ได้ยุติตราสินค้าไอ-โมบาย ชื่อสนามจึงได้เปลี่ยนตามผู้สนับสนุนหลักของสโมสรอีกบริษัทหนึ่ง คือ เครื่องดื่มตราช้าง โดยบริษัท ไทยเบฟเวอเรจ จำกัด (มหาชน) ซึ่งสนามแข่งรถที่อยู่ในบริเวณใกล้เคียง ก็ใช้ชื่อตามตราสินค้านี้เช่นกัน
การแข่งระดับนานาชาติ

| วันที่ | ทีม 1 | ผล | ทีม 2 | รายการ |
| --- | --- | --- | --- | --- |
| 14 กรกฎาคม 2554 |  ไทย | 1 - 0 |  พม่า | อุ่นเครื่อง |
| 15 กรกฎาคม 2554 |  ไทย | 1 - 1 |  พม่า | อุ่นเครื่อง |
| 23 กรกฎาคม 2554 |  ไทย | 1 - 0 |  ปาเลสไตน์ | ฟุตบอลโลก 2014 รอบคัดเลือก |

| 10 พฤศจิกายน 2560 |  เกาหลีเหนือ | 4–1 |  มาเลเซีย | เอเชียนคัพ 2019 รอบคัดเลือก – รอบที่ 3 |
| 13 พฤศจิกายน 2560 |  มาเลเซีย | 1–4 |  เกาหลีเหนือ | เอเชียนคัพ 2019 รอบคัดเลือก – รอบที่ 3 |
| 5 มิถุนายน 2562 |  กูราเซา | 3–1 |  อินเดีย | ฟุตบอลชิงถ้วยพระราชทานคิงส์คัพ ครั้งที่ 47 |
| 5 มิถุนายน 2562 |  เวียดนาม | 1–0 |  ไทย | ฟุตบอลชิงถ้วยพระราชทานคิงส์คัพ ครั้งที่ 47 |
| 8 มิถุนายน 2562 |  ไทย | 0–1 |  อินเดีย | ฟุตบอลชิงถ้วยพระราชทานคิงส์คัพ ครั้งที่ 47 |
| 8 มิถุนายน 2562 |  เวียดนาม | 1–1 (ดวลลูกโทษ 4–5) |  กูราเซา | ฟุตบอลชิงถ้วยพระราชทานคิงส์คัพ ครั้งที่ 47 |
| 10 มกราคม 2563 |  เวียดนาม | 0-0 |  สหรัฐอาหรับเอมิเรตส์ | เอเอฟซี ยู-23 รอบแบ่งกลุ่ม |
| 10 มกราคม 2563 |  เกาหลีเหนือ | 1-2 |  จอร์แดน | เอเอฟซี ยู-23 รอบแบ่งกลุ่ม |
| 13 มกราคม 2563 |  สหรัฐอาหรับเอมิเรตส์ | 2-0 |  เกาหลีเหนือ | เอเอฟซี ยู-23 รอบแบ่งกลุ่ม |
| 13 มกราคม 2563 |  จอร์แดน | 0-0 |  เวียดนาม | เอเอฟซี ยู-23 รอบแบ่งกลุ่ม |
| 16 มกราคม 2563 |  จอร์แดน | 1-1 |  สหรัฐอาหรับเอมิเรตส์ | เอเอฟซี ยู-23 รอบแบ่งกลุ่ม |
| 7 ตุลาคม 2564 |  อินโดนีเซีย | 2–1 |  จีนไทเป | เอเชียนคัพ 2023 รอบเพลย์ออฟ |
| 11 ตุลาคม 2564 |  จีนไทเป | 0–3 |  อินโดนีเซีย | เอเชียนคัพ 2023 รอบเพลย์ออฟ |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ช้างอารีนา
| ด ค กสโมสรฟุตบอลบุรีรัมย์ ยูไนเต็ด |
| --- | --- |
 ประวัติ  ผู้เล่น  ผู้ฝึกสอน  ฤดูกาล  เอเชีย  สถิติ  ผลงาน  ฤดูกาลปัจจุบัน 
สนามเหย้า:  สนามกีฬาจังหวัดพระนครศรีอยุธยา (2513–2552)  เขากระโดง สเตเดียม (2553–2554)  ช้างอารีนา (2554–ปัจจุบัน) 
สโมสรคู่ปรับ:  ชลบุรี  เมืองทอง ยูไนเต็ด 
ฤดูกาล:  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67 
บุคลากร:  เนวิน ชิดชอบ  กรุณา ชิดชอบ 
บทความที่เกี่ยวข้อง:  จังหวัดบุรีรัมย์  ช้างอินเตอร์เนชันแนลเซอร์กิต  สโมสรฟุตบอลบุรีรัมย์ 
| ด ค กสนามแข่งขันในไทยลีก |
| --- | --- |
สนามที่ใช้แข่งขันใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  สนามกีฬาสมโภชเชียงใหม่ 700 ปี (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขันในไทยลีก:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  แม่กวงสเตเดียม  สนามกีฬากลางจังหวัดลำปาง  ลำพูน วอร์ริเออร์ สเตเดียม  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย
เนชันนัลลีก ฤดูกาล 2018–19

| --- | --- |
ฤดูกาล: 2018–19
ชนะเลิศ: เลย์ตัน​ โอเรียนท์
เลื่อนชั้น: เลย์ตัน​ โอเรียนท์​ (แชมป์)​ ซอลฟอร์ด​ ซิตี (ชนะเพลย์ออฟ)​
ตกชั้น: เกตส์เฮด (ปรับตกชั้น)​ เบรนทรี ทาวน์ เมดสโตน ยูไนเต็ด ฮาแวนต์​ แอนด์​ วอเตอร์ลูวิลล์
จำนวนการแข่งขันทั้งหมด: 552
จำนวนประตูทั้งหมด: 1375 (2.49 ต่อนัด)
ผู้ยิงประตูสูงสุด: ดาเนียล​ ลูคัส​ โรว์​ (27​ ประตู, ไฟลด์)​
ทีมเหย้าชนะสูงสุด: ฮาแวนต์ฯ 7–0​ ไมเดนเฮด​ ยูไนเต็ด (30 ตุลาคม ค.ศ. 2018)
ทีมเยือนชนะสูงสุด: ไมเดนเฮด​ ยูไนเต็ด​ 0–6​ ไฟลด์ (27 ตุลาคม ค.ศ. 2018)
ประตูสูงสุด: ดาเกแนมฯ 4–​4​ บอแรมวูด (5 มกราคม ค.ศ. 2019) ไฟลด์​ 6–2​ ฮาแวนต์ฯ (20 กุมภาพันธ์ ค.ศ. 2019)
สถิติชนะติดต่อกันสูงสุด: 7​ นัด ซอลฟอร์ด​ ซิตี
สถิติไม่แพ้ติดต่อกันสูงสุด: 20​ นัด ซอลฟอร์ด​ ซิตี
สถิติแพ้ติดต่อกันสูงสุด: 7​ นัด ฮาร์ตลีย์พูล​ ยูไนเต็ด
ผู้เข้าชมมากที่สุด: 8,283 คน เร็กซ์แฮม​ 5–1 ซอลฟอร์ด​ ซิตี (26 ธันวาคม ค.ศ. 2018)
ผู้เข้าชมน้อยที่สุด: 291 คน เบรนทรี​ ทาวน์​ 2–0​ เกตส์เฮด (30 มีนาคม ค.ศ. 2019)
← 2017–18 2019–20 →
เนชันนัลลีก​ ฤดู​กาล​ 2018–19 หรือชื่อในการแข่งขันตามผู้สนับสนุนว่า​ แวนอะรามา​ เนชันนัลลีก​ เป็นการแข่งขันฟุตบอลสโมสรระดับกึ่งอาชีพของประเทศอังกฤษ​ โดยเป็นฤดูกาลที่ 4​ ภายใต้ชื่อเนชันนัลลีก​หรือฤดูกาลที่ 40​ เมื่อนับรวมตั้งแต่ก่อตั้ง
เนชันนัลลีกเป็นการแข่งขันฟุตบอล​ 2​ ลำดับแรกของฟุตบอลที่อยู่ต่ำกว่าระดับลีกอาชีพในประเทศอังกฤษ​ ซึ่งเนชันนัลลีกจัดเป็นลีกลำดับที่​ 5​ ของระบบลีกฟุตบอลอังกฤษ​ โดยเนชันนัลลีกนอร์ท​และเนชันนัลลีกเซาท์​ อยู่ลำดับที่​ 6
โดยการแข่งขันเนชันนัลลีกระดับพรีเมียร์ดิวิชันสโมสรที่ได้แชมป์และผู้ชนะในรอบเพลย์ออฟจะได้เลื่อนชั้นขึ้นสู่อีเอฟแอลลีกทู และสโมสรที่จบฤดูกาลด้วย 4​ อันดับสุดท้ายจะตกชั้นสู่เนชันนัลลีกนอร์ท​และเนชันนัลลีกเซาท์
ส่วนการแข่งขันระดับเนชันนัลลีกนอร์ทและเนชันนัลลีกเซาท์​ ทีมที่ได้แชมป์จะได้เลื่อนชั้นขึ้นไปแข่งในระดับพรีเมียร์ดิวิชันโดยอัตโนมัติ​ ส่วนผู้ชนะรอบเพลย์ออฟของแต่ละโซนจะได้เลื่อนชั้นอีกโซนละ​ 1​ ทีม​รวมเป็น​ 4​ ทีมที่จะเลื่อนขึ้นสู่พรีเมียร์ดิวิชัน​ ส่วนการตกชั้น​ ทีมที่ได้ 4​ อันดับสุดท้ายของแต่ละโซนรวม​ 8​ ทีม​ จะตกชั้นสู่พรีเมียร์ดิวิชัน​ของนอร์เทิร์น​พรีเมียร์ลีก, เซาเทิร์น​ ฟุตบอลลีก​ และอิสธ์เมียนลีก
มีสโมสรฟุตบอลที่ร่วมแข่งขันทั้งหมด​ 24 สโมสร
การเปลี่ยนแปลงสโมสรในลีก > ทีมที่เข้าสู่เนชันนัลลีก

เลื่อนชั้นขึ้นมาจากเนชันนัลลีกนอร์ท​
ซอลฟอร์ด ซิตี
แฮร์โรเกต ทาวน์
เลื่อนชั้นขึ้นมาจากเนชันนัลลีกเซาท์​
ฮาแวนต์​ แอนด์​ วอเตอร์ลูวิลล์
เบรนทรี ทาวน์
ตกชั้นจากอีเอฟแอลลีกทู
เชสเตอร์ฟีลด์
บาร์เน็ต
การเปลี่ยนแปลงสโมสรในลีก > ทีมที่พ้นจากเนชันนัลลีก

เลื่อนชั้นสู่อีเอฟแอลลีกทู​
มัคเคิลสฟีลด์ ทาวน์
แทรนเมียร์ โรเวอส์
ตกชั้นสู่เนชันนัลลีกนอร์ท​
เชสเตอร์
ไกส์ลีย์
ตกชั้นสู่เนชันนัลลีกเซาท์​
โวกกิง​
ทอร์คีย์​ ยูไนเต็ด